<b>שאלה </b>ראובן היה נושא ונותן בחוץ ויצא לישא וליתן כמנהגו בכפרים של עכו ובא אצל יהודי אחד והפקיד כליו שם ולקח מהם מקצת והלך למכור בעיר אחרת והמתין יום ויומים ושלשה ימים ולא בא אז הביא שאר כליו לאשתו ושאלוהו עליו אמר הלך ולא חזר לימים עברו יהודים מבני עכו דרך שם אמרה להם גויה אחת לאן אתם הולכים אמרו לה לכפר פלוני אמרה להם לא תזוזו מכאן לכו וחזרו לבתיכם שמא יארע לכם מה שאירע ליהודי אחד שאלוה מה אירע לו אמרה יצא מעיר פלונית ללכת אל עיר פלונית יצא אחריו והרגוהו שאלוה מאין תדעי זה האיש אמרה הוא היה מודעתינו כשהיה בעכו ועשה מלאכתינו וספרה להם דמותו וכשבאו העדים השומעים אל בית דין שבעכו השיאו האשה על פיהם ויש אצלינו מי שממחה בדבר ומביא ראיות והם יגיעו אל שער דינו של אדוננו יורנו ויקבל שכרו מן השם יתברך: